
Европейският парламент,
–	като взе предвид предложението на Комисията от 4 декември 2024 г. (C10-0210/2024),
–	като взе предвид член 68, параграф 1 от Регламент (ЕС) 2024/1620 на Европейския парламент и на Съвета от 31 май 2024 г. за създаване на Орган за борба с изпирането на пари и финансирането на тероризма и за изменение на регламенти (ЕС) № 1093/2010, (ЕС) № 1094/2010 и (ЕС) № 1095/2010[footnoteRef:1],  [1:  	OВ L, 2024/1620, 19.6.2024 г., ELI: http://data.europa.eu/eli/reg/2024/1620/oj.] 

–	като взе предвид своя Правилник за дейността,
–	като взе предвид доклада на комисията по икономически и парични въпроси и на комисията по граждански свободи, правосъдие и вътрешни работи (A10-0032/2024),
А.	като има предвид, че член 68, параграф 1 от Регламент (ЕС) 2024/1620 предвижда, че председателят на Органа за борба с изпирането на пари и финансирането на тероризма се избира въз основа на заслуги, умения, знания, почтеност, призната репутация и опит в областта на борбата с изпирането на пари и финансирането на тероризма и други имащи отношение квалификации;
Б.	като има предвид, че Парламентът е поел ангажимент да гарантира баланс между половете на изпълнителните длъжности в институциите, органите и агенциите на Съюза; като има предвид, че всички институции и органи на Съюза и всички национални институции и органи следва да предприемат конкретни мерки за гарантиране на баланс между половете;
В.	като има предвид, че в съответствие с член 68, параграф 1 от Регламент (ЕС) 2024/1620 на 9 октомври 2024 г. Комисията прие списък с подбрани кандидати за длъжността председател на Органа за борба с изпирането на пари и финансирането на тероризма, а комисията по икономически и парични въпроси и комисията по граждански свободи, правосъдие и вътрешни работи проведоха изслушвания с тези подбрани кандидати на 25 ноември 2024 г.;
Г.	като има предвид, че в съответствие с член 68, параграф 1 от Регламент (ЕС) 2024/1620 на 9 октомври 2024 г. Комисията представи на Парламента списъка на подбраните кандидати;
Д.	като има предвид, че на 4 декември 2024 г. Комисията прие предложение за назначаване на Бруна Сего за председател на Органа за борба с изпирането на пари и финансирането на тероризма и предаде това предложение на Парламента;
Е.	като има предвид, че след това комисията по икономически и парични въпроси и комисията по граждански свободи, правосъдие и вътрешни работи направиха оценка на квалификацията на предложения кандидат за длъжността председател на Органа за борба с изпирането на пари и финансирането на тероризма, по-специално с оглед на изискванията, определени в член 68 от Регламент (ЕС) 2024/1620;
Ж.	като има предвид, че на 16 декември 2024 г. комисията по икономически и парични въпроси и комисията по граждански свободи, правосъдие и вътрешни работи проведоха изслушване с Бруна Сего, по време на което тя направи встъпително изявление и след това отговори на въпросите, зададени от членовете на комисиите;
1.	одобрява предложението за назначаване на Бруна Сего за председател на Органа за борба с изпирането на пари и финансирането на тероризма;
2.	възлага на своя председател да предаде настоящото решение на Съвета, на Комисията, на Органа за борба с изпирането на пари и финансирането на тероризма, както и на правителствата на държавите членки.

